Diari Oficial de la Generalitat Valenciana


Sumari del DOGV 6415, del 13-12-2010 (2010/13552)

RESOLUCIÓ d'3 de desembre de 2010, de la Direcció General d'Ordenació i Centres Docents, de les fases A, B i C, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o privat concertat a la Comunitat Valenciana per al curs 2010/2011.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6415

Data del DOGV
:   13-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13959


Data del document
:   03-12-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'3 de desembre de 2010, de la Direcció General d'Ordenació i Centres Docents, de les fases A, B i C, de la convocatòria d'ajudes per a l'adquisició de llibres de text, per a l'alumnat d'Educació Secundària Obligatòria escolaritzat en un centre públic o privat concertat a la Comunitat Valenciana per al curs 2010/2011. [2010/13317]  
Per la Resolució de 17 de juny de 2010, modificada per la Resolució de 30 de juliol de 2010, de la Direcció General d'Ordenació i Centres Docents, es resol la fase A de la convocatòria prevista en l'Orde de 3 de desembre de 2009, de la Conselleria d'Educació (DOCV núm. 6167, de 17 de desembre), per la qual es convoquen ajudes per a l'adquisició de llibres de text per als alumnes que cursen Educació Secundària Obligatòria escolaritzats en un centre públic o privat concertat de la Comunitat Valenciana, per al curs 2010/2011, publicada en el DOCV núm. 6297, de 25 de juny.  
Així mateix, per altres dos resolucions de 29 de novembre de 2010 de la Direcció General d'Ordenació i Centres Docents es resolen la fase B i la fase C de la convocatòria prevista en l'Orde de 3 de desembre de 2009 de la Conselleria d'Educació ja mencionada.  
En l'annex II d'ajudes denegades de les esmentades resolucions de 17 de juny de 2010 (fase A) i de 29 de novembre de 2010 (fase B), apareixen alumnes als quals s'han denegat les ajudes per insuficiència de crèdit per a atendre totes les sol·licituds que complixen els requisits de la convocatòria, codi 14.  
Vista l'existència d'un saldo de crèdit disponible en la línia de subvenció, procedent de la devolució de bonollibres per raons diverses, abandó del centre per part de l'alumne, caducitat d'aquell per no haver sigut utilitzat, etc., s'ha dictat una nova Resolució de data 29 de novembre de 2010, complementària de la de 17 de juny de 2010, fase A de la convocatòria, per la qual s'ha concedit l'ajuda per a l'adquisició de llibres de text a una part de l'alumnat no beneficiari per insuficiència de crèdit segons la Resolució de 17 de juny de 2010, fins on ha permés la disponibilitat pressupostària.  
Actualment, de nou hi ha un saldo de crèdit disponible en la línia de subvenció, per la qual cosa es considera convenient la seua utilització per a aconseguir que tots els alumnes de la fase A i de la fase B de la convocatòria no beneficiaris per insuficiència de crèdit disposen de l'ajuda per a l'adquisició de llibres de text en el curs acadèmic 2010/2011.  
En esta resolució complementària de totes les fases, de conformitat amb l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'hi inclouen també alumnes que no han sigut beneficiaris de l'ajuda per a l'adquisició de llibres de text per errors comesos en la tramitació dels expedients.  
Fent ús de les atribucions que m'atorga la disposició final primera de l'Orde de 3 de desembre de 2009, per a dictar les resolucions necessàries per al seu desenrotllament, per delegació del conseller d'Educació, resolc:  
Primer  
Concedir l'ajuda per a l'adquisició de llibres de text, per al curs 2010/2011, als alumnes que figuren en l'annex I d'esta resolució, que complixen els requisits de la convocatòria i als quals no s'ha concedit l'ajuda per a l'adquisició del llibres de text en el curs 2010/2011. El nombre de beneficiaris és de 1.453.  
Segon  
Determinar que el crèdit destinat a les ajudes per a l'adquisició del llibres de text d'esta resolució complementària de les fases A, B i C és de 152.565,00 euros, amb càrrec a la línia de subvenció T0067000, denominada Gratuïtat llibres de text, del capítol IV de la secció, servici, centre gestor i programa 11.77.53.057.67 d'Educació Primària, de la Llei 13/2009, de 29 de desembre, de Pressupostos de la Generalitat per a l'exercici 2010 (DOCV núm. 6176 de 31 de desembre), d'acord amb l'Orde 48/2010 d'1 de juny, de la Conselleria d'Educació (DOCV núm. 6283 de 7 de juny).  
Tercer  
Ordenar l'exposició de les llistes a què fa referència l'apartat primer, i de la present resolució en el tauler d'anuncis dels centres docents, el dia 14 de desembre de 2010.  
Quart  
Esta resolució es publicarà en el Diari Oficial de la Comunitat Valenciana, i la resolució i les llistes definitives, en les direccions territorials de la Conselleria d'Educació de València, Alacant i Castelló, així com en la pàgina d'Internet: .  
Quint  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada en el Diari Oficial de la Comunitat Valenciana o a partir de l'endemà en què es notifique la resolució expressa del recurs de reposició o en què este haja de considerar-se presumptament desestimat.  
València, 3 de desembre de 2010.- El director general d'Ordenació i Centres Docents: Rafael Carbonell Peris.